Kofi Konadu Apraku

Kofi Konadu Apraku yɛ Ghana amanyɛnyi na sikasɛm ho nyimdzefo na ɔyɛ Ghana Ɔman mbrahyɛbagua a ɔtɔ do ebien (2), ebaasa (3) na aanan (4) no munyi . Ɔyɛ Ɔman Ho Dɔ Kuw Fofor no munyi. Ɔyɛ mbrahyɛbaguanyi ma Offinso Etsifi fam mansin no mu wɔ Ghana Republic of Ghana a ɔtɔ do aanan no mbrahyɛbagua a ɔtɔ do anan no mu.

 Ɔbra Ahyɛse Na Nwomasua 
Wɔwoo Konadu Apraku wɔ Akumadan wɔ Asante mantsam mu wɔ Ghana wɔ 7 Fankwa 1954. Ɔkɔɔ Tweneboa Kodua Ntoado Sukuu wɔ afe 1967 na 1972 ntsam na ɔkɔɔ do nyaa nye nwomasua wɔ South Albany Ntoaso Sukuu a ɔwɔ Oregon, U.S.A. ber a odzii nkonyim wɔ AFS Amanaman Ntsam nsɛm a wɔakyerɛw akansi bi mu a ɔno ekyi no osuaa sikasɛm ho abodzin krataa wɔ Oregon State Sukuupɔn mu nyaa oduruyɛfo abodzin krataa wɔ adzesua no mu na ɔwɔ hɔ.

 Edwuma 
Kofi Konadu Apraku yɛ Kan Ayɔnkofa Fofor a Ɔhwɛ Afrika Nkɔdo do no munyi (Former New Partnership for Africa's Development member) na Ɔmantɔw Nkabom Soafo (Regional Integration Minister) wɔ Ɔmampanyin Kufuor abrɛdo fi afe 2003 kosi afe 2006. Ɔsan nso yɛɛ Aguadzi na Nnwuma soafo wɔ kan Ɔmampanyin Kufour ase wɔ afe 2001 na 2013 ntsam. Wɔ afe 2008 mu no, Economic Community of West African States [ECOWAS] Council of Ministers paw no dɛ ECOWAS Commissioner for Macroeconomic Policy and Economic Research baabi a ɔhwɛ Multilateral surveillance mechanism a ɔfa nhwehwɛmu a wɔyɛ no daa dzenam joint surveillance mission of the economies of ECOWAS asɔremma man no dɛ wɔbɛhwɛ dɛ wɔredzi nhyiamu gyinapɛn no do anaa na wɔdze sikasɛm na akontabu ho nsɛm ama aman a wɔka ho no na aboa hɔn ama hɔnanya nhyiamu gyinapɛn na ECOWAS sika ɛkoro no. Ɔsan nso nye Wiadze Sikakorabea, Amanaman Ntsam Sikakorabea [IMF], Afrika Nkɔdo Sikakorabea na sikasɛm ahyehyɛdze afofor dzi nkitsaho dze boa ECOWAS mpɔtsam nkɔdo.

 Amanyɛsɛm 
Kofi Konadu Apraku dzii kan too aba dɛ ɔbɛyɛɛ mbrahyɛbaguanyi wɔ 7 Sanda 1997 dɛ ɔnnyina nye mansin ananmu. Ɔtoo abatow 10,456 wɔ abatow 21,428 a ɔfata a wɔtowee a ɔgyina hɔ ma 37.80%. Ɔsii akan tsiaa Nana Oduro-Baah a ɔyɛ NDC munyi nyaa mba 10,257 a ɔgyina hɔ ma 37.10%, Manu Yaw Joseph a ɔyɛ PNC munyi nyaa mba 358 a ɔgyina hɔ ma 1.30% na Emmanuel Kwame Boakye a ɔyɛ IND munyi a ɔtoo aba 357 a ɔgyina hɔ ma 1.30%.

Ɔno na wɔsan paw no bio wɔ 7 Sanda 2001 ekyi a ɔdaa nye ho edzi dɛ odzii nkonyim wɔ afe 2000 Ghana Amansan Abatow no mu na onyaa mba 13,160 wɔ abatow 21,543 a ɔfata a wɔtowee a ɔgyina hɔ ma 61.00% no mu. Wɔsan nso paw no dɛ mbrahyɛbaguanyi ma Offinso North Constituency a ɔwɔ Asante Mantɔw mu wɔ afe 2004 Ghana amansan abatow no mu a nye dodow a wɔtow no nyinara yɛ 13,389 a ɔgyina hɔ ma 50.30% wɔ abatow a wɔtowee nyinara mu. Ɔka nyimpa 17 a wɔpɛ dɛ wɔper hɔn ho a wɔsii akan wɔ afe 2007 mu wɔ slot ɛkoro pɛ aNew Patriotic Party no wɔ ma ɔman no frankaa kurafo no ho, kɔɔ afe 2008 abatow no mu.

 N'abrabɔ 
Kofi Konadu Apraku yɛ Kristonyi.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001